
Către,

BIROUL PERMANENT AL CAMEREI DEPUTAŢILOR

Vă înaintăm, alăturat, raportul comun asupra proiectului de Lege pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea si completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, transmis Comisiei pentru administraţie publică şi amenajarea teritoriului şi Comisiei juridice, de disciplină şi imunităţi, pentru dezbatere şi avizare pe fond, în procedură obișnuită, cu adresa nr. PL. x 373/2015.
	PREŞEDINTE,
Simona BUCURA-OPRESCU


	PREŞEDINTE,
Mihai-Alexandru BADEA

R A P O R T      C O M U N 

asupra proiectului de Lege pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea si completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali


În conformitate cu prevederile art. 94 din Regulamentul Camerei Deputaţilor, republicat, cu modificările si completarile ulterioare, Comisia pentru administraţie publică şi amenajarea teritoriului şi juridică, de disciplină şi imunităţiComisia  
au fost sesizate, cu dezbatere şi avizare pe fond, în procedură obișnuită, cu proiectul de Lege pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea si completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, transmis cu adresa nr. PL. x 373/2015 din 8 februarie 2021, înregistrat cu nr. 4c-7/170 din 20 aprilie 2021, respectiv cu nr. 4c-13/179 din 11 februarie 2021.

Camera Deputaţilor este Cameră Decizională potrivit prevederilor art.75 alin. (1) şi (3) din Constituţia României, republicată şi ale art.91 din Regulamentul Camerei Deputaţilor, republicat, cu modificările si completarile ulterioare.


Senatul, în calitate de Primă Cameră Sesizată, a adoptat proiectul de lege în şedinţa din 22 aprilie 2015, ca urmare a depăşirii termenului de adoptare, potrivit art.75 alin.(2) teza a III-a din Constituţia României, republicată.

Consiliul Legislativ avizează favorabil proiectul de lege (nr.847/22.07.2014);


Guvernul României nu susţine adoptarea proiectului de lege, conform punctelor de vedere transmise prin adresele cu nr.2108/22.10.2014, nr.479/DRP/03.02.2017, nr.33/DPSG/17.01.2020.

Proiectul de lege are ca obiect de reglementare modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea şi completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, cu modificările şi completările ulterioare, în sensul instituirii obligaţiei cetăţenilor de a participa la vot. Totodată, potrivit proiectului, buletinul de vot ar urma să cuprindă şi un patrulater cu sintagma „niciunul dintre candidaţi nu corespunde”. În situaţia în care voturile din acest patrulater ar însuma 50% plus unu se va organiza un nou tur de scrutin.
         
Potrivit prevederilor art.61 și art. 63 din Regulamentul Camerei Deputaţilor, republicat, cu modificările si completarile ulterioare, membrii celor două comisii sesizate în fond au examinat proiectul de lege în ședințe separate.


Comisia pentru administraţie publică şi amenajarea teritoriului a examinat proiectul de lege în şedinţa din 20 aprilie 2021.


La lucrările Comisiei au fost prezenţi membri ai Comisiei, conform listei de prezență.

Membrii Comisiei juridice, de disciplină şi imunităţi au examinat iniţiativa legislativă în şedinţa desfășurată în sistem hibrid (fizic/online), din ziua de 25 martie 2021. 


La şedinţa Comisiei juridice, de disciplină şi imunităţi deputaţii au fost prezenţi conform listei de prezenţă.

La dezbaterile Comisiei pentru administraţie publică şi amenajarea teritoriului, care au avut loc, a participat, în conformitate cu prevederile art. 55 din Regulamentul Camerei Deputaţilor, republicat, cu modificările şi completările ulterioare, în calitate de invitat: domnul Constantin-Florin MITULEŢU- BUICĂ, Președinte Autoritatea Electorală Permanentă.

În urma dezbaterilor şi a opiniilor exprimate, membrii celor două comisii au hotărât, cu unanimitate de voturi, respingerea proiectul de Lege pentru modificarea şi completarea Legii nr.35/2008 pentru alegerea Camerei Deputaţilor şi a Senatului şi pentru modificarea si completarea Legii nr.67/2004 pentru alegerea autorităţilor administraţiei publice locale, a Legii administraţiei publice locale nr.215/2001 şi a Legii nr.393/2004 privind Statutul aleşilor locali, deoarece prezenta inițiativă legislativă a rămas fără obiect.

 În funcţie de obiectul şi conţinutul său, proiectul de lege face parte din categoria legilor organice.

	PREŞEDINTE,
	PREŞEDINTE,

	Simona BUCURA-OPRESCU


	Mihai-Alexandru BADEA



	SECRETAR,
	SECRETAR,

	Dumitru FLUCUŞ
	Cristian-Tudor BĂCANU


Întocmit,
Consilier parlamentar, Alina Veisa                                                                                Consilier parlamentar, Alina Grigorescu

